Publication: Magyar Közlöny
Issue: MK-2011-103 (Year: 2011, Number: 103)
Era: contemporary
Section: 1. melléklet a 11/2011. (IX. 6.) MNB rendelethez
Paragraph Index: 224

4. Válogatási kritériumok 4.1. Szennyezett forintbankjegy A forintbankjegy felületének teljes egészén vagy foltokban szennyezõdés található. A forintbankjegyen található szennyezõdés megnöveli a bankjegypapír fedettségét, ezáltal csökkenti fényvisszaverõ képességét. A bankjegyvizsgáló gép válogatási szintjét az MNB által biztosított referencia-bankjegyek segítségével a bankjegyvizsgáló gépet üzemeltetõ pénzfeldolgozó, illetve pénzforgalmazó állítja be. A referencia-bankjegyekénél magasabb szennyezettségi szintet mutató forintbankjegyek forgalomképtelennek minõsülnek. 4.2. Puha bankjegypapír Szerkezeti romlás vagy elhasználódás miatt a bankjegypapír észrevehetõen veszít tartásából, szilárdságából, puha tapintásúvá válik. Az erõsen csökkent szilárdságú forintbankjegyek forgalomképtelennek minõsülnek. 4.3. Sarkánál behajtott forintbankjegy A csonkának látszó forintbankjegy sarka visszahajlott. Ha a behajtás 130 mm2-nél nagyobb területû, és a behajtás rövidebbélénekhosszameghaladjaa10 mm-t,akkoraforintbankjegyetaforgalomképtelenkategóriábakellsorolni. 4.4. Szakadt forintbankjegy A forintbankjegy felületén legalább egy szakadás található. Ha a forintbankjegyen található szakadás meghaladja az alábbi táblázatban megadott méreteket, akkor a forintbankjegy forgalomképtelennek minõsítendõ, feltéve, hogy „nyílt" szakadásról van szó, azaz az alábbi táblázatban meghatározott méretû szakadás teljes mértékben a bankjegyvizsgálógépszállításirendszere–szíjak–általelnemtakartterületenhelyezkedikel,ésoptikailagészlelhetõ. A forgalomképtelennek minõsítendõ forintbankjegyeken található szakadás minimális mértéke Irány Szélesség Hosszúság Függõleges 4 mm 8 mm Vízszintes 4 mm 15 mm Átlós 4 mm 18 mm* * A forintbankjegyen a szakadás hosszúsága a szakadás csúcsát és a szakadás kiindulópontjához tartozó bankjegyszélt összekötõ egyenes hosszával mérendõ (nem a szakadás vonal hosszúságával). 4.5. Lyukas forintbankjegy A forintbankjegy felületén legalább egy látható lyuk található. Azt a lyukas forintbankjegyet, amelyen a lyukat a berendezésszállítószalagja(i)részbenvagy teljesenfedetlenül hagyják,a forgalomképtelenforintbankjegyekközékell sorolni, amennyiben a lyuk fedetlen területe nagyobb 10 mm2-nél. 4.6. Csonka forintbankjegy A forintbankjegy bármely részén tapasztalható felülethiány. Azt a forintbankjegyet, amelynek a hossza, illetve szélessége minimum 3 mm-rel eltér a forintbankjegy névleges hossz- és szélességméretétõl (154 mm x 70 mm), a forgalomképtelen kategóriába kell válogatni. 4.7. Ragasztott forintbankjegy A ragasztott bankjegy úgy keletkezik, hogy a bankjegy saját darabjait például ragasztószalaggal vagy folyékony ragasztóval egymáshoz rögzítik. Bankjegyvizsgáló géppel végzett forgalomképességi vizsgálat esetén a forgalomképtelen kategóriába kell válogatni azt a ragasztott forintbankjegyet, amelyen 10 mm x 40 mm-nél nagyobb területû, 50 m-t meghaladó vastagságú ragasztás található. Kézi ellenõrzéssel végzett forgalomképességi vizsgálat esetén a ragasztott forintbankjegyet a ragasztás mértékétõl és módjától függetlenül a forgalomképtelen kategóriába kell válogatni. 4.8. Foltos forintbankjegy Amennyiben a forintbankjegy felületén helyi, azaz korlátozott kiterjedésû szennyezõdés található, a forintbankjegy forgalomképtelennek minõsül. A foltot a bankjegyvizsgáló gép abban az esetben ismeri fel, ha amiatt jelentõsen megváltozik a bankjegy rajzolata. 4.9. Festékhiányos bankjegy Amennyiben a forintbankjegy teljes vagy rész felületérõl láthatóan hiányzik a festék, a forintbankjegy forgalomképtelennek minõsül. A forintbankjegy például akkor válhat festékhiányossá, ha kimossák vagy vegyszerrel érintkezik. A bankjegyvizsgáló gép kép- vagy (optikai fehérítõ tartalom esetén) UV-szenzora által azonosított ilyen forintbankjegyek forgalomképtelennek minõsülnek. 4.10. Grafitis bankjegy A forintbankjegyen a kibocsátásáról rendelkezõ MNB hirdetményben, illetve MNB rendeletben nem szereplõ írásjel, rajz vagy színezés található. A grafitis bankjegyre a 4.8. pontban foglaltak az irányadók. 4.11. Hajtogatásból eredõ gyûrõdés A forintbankjegy teljes felületén többszörös, véletlenszerû elhelyezkedésû gyûrõdések találhatók, amelyek kedvezõtlenül befolyásolják a forintbankjegy megjelenését, tartását. Az összehajtott forintbankjegy forgalomképtelennek minõsül, amennyiben az összehajtogatás miatt a forintbankjegy hossza, illetve szélessége több mint 3 mm-rel csökkent.

Source: https://magyarkozlony.hu/hivatalos-lapok/b747e47f9b987e741e25d5338b82d4ac8cb9e7b8/dokumentumok/05b8c6ceb68b9940f872633fe08a9bab1a47bea4/letoltes